Document ID: /roh_data/filtered/fineweb-2-filterrobots_roh.jsonl.gz/54125

Tge influenza ha l’autezza sin la sien? Quai vul l'Ospital chantunal da Cuira, la pneumologia, chattar ora cun in studi clinic. 40 persunas èn sa participadas a quest studi. Ina emprima tendenza datti gia:
Emprims resultats mussan che l’autezza ha in’influenza sin la sien uschia ch’ins sto er resguardar quai.
Ils proxims onns duai perquai dar studis cun persunas che patescha d'apneas – pia problems cun respirar durant durmir – per pudair giuditgar sch’ins sto adattar il tractament.
Emprimas adattaziuns haja er gia dà, malgrà che l’analisa detagliada n’è anc betg avant maun. Fin uss vegnivan tut las pazientas en il labor da durmir a Cuira per far in test da durmir. Uss dorman gia emprims pazients a chasa. Ils cabels vegnan francads a Cuira, ma durmì vegn en l’agen letg.
Nus gudagnain dapli infurmaziuns da pazientas che dorman a chasa. Er disturbis vegnan registrads, uschia che nus pudain dar recumandaziuns per ina meglra sien.